**Versenyfelhívás**

**„Együttműködve versenyezni” IV. Országos Városmarketing Verseny**

**a felsőoktatásban tanulók számára**

***A Miskolci Egyetem Marketing Intézete újból meghirdeti versenyét!***

*A verseny célja, hogy*lehetőséget teremtsen a felsőoktatásban régió- és településmarketinget tanuló, vagy az iránt érdeklődő hallgatók számára a megszerzett elméleti tudásuk gyakorlati hasznosítására, a településmarketinggel foglalkozó elméleti és gyakorlati szakemberekkel való kapcsolatépítésre, a választott településük népszerűsítésére, a városok marketingjét segítő új kreatív megoldások kidolgozására, szakmai és baráti élmények szerzésére.

**Társszervezők:** Pécsi Tudományegyetem GTK Marketing és Turizmus Intézet, Szegedi Tudományegyetem GTK Üzleti tudományok Intézet, Debreceni Egyetem GTK Marketing és Kereskedelem Intézet, Széchenyi István Egyetem, GTK Marketing és Menedzsment Tanszék Budapesti Gazdasági Főiskola, KVIK, Turizmus Intézeti Tanszék a *közös EMOK, Egyesület a Marketing Oktatásért Kutatásért lebonyolításában*, s számos szakmai szervezet támogatásával.

**A versenyfeladat:**

*Városmárka-építés, hogyan pozícionáljuk,*

*hogyan tegyük egyedivé, vonzóvá városunkat a célcsoportjai szemében*

**A nevezés feltételei és módja:**

* 3 fős csapatba szerveződve pályázhat minden felsőoktatási intézményben tanuló,
* a várost a honlapon szereplő partner-listából kell kiválasztani, rövid indoklással, hogy miért választották a várost, s miért válassza a város a csapatot a „megbízás” kiadására,
* egy csapat több város feladatkiírására is jelentkezhet,
* a feladatkiíró, a munkát segítő városok maximum 3 csapat jelentkezését fogadják el.

**NEVEZÉSI HATÁRIDŐ: 2015. október 4.**

Az eredményeket prezentációs anyagban kell összefoglalni (további mellékletek lehetségesek) és a regionális elődöntőkön bemutatni.

**Eredmények beküldési határideje: 2015. november 20.**

**regionális elődöntők: 2015. november 20-30.**

**országos döntő: 2015. december első hete**

**Díjak:**

1. helyezett: 500.000 Ft összegű pénzjutalom

2. helyezett: 250.000 Ft összegű pénzjutalom

3. helyezett: 150.000 Ft összegű pénzjutalom

Díjazottak felkészítő tanárai, konzulensei: 100.000.-Ft. összegű pénzjutalom

A nevezés **2015. október 4-ig** lehet benyújtani a verseny honlapján, [www.marketing-turizmus.hu/varosmarketing](http://www.marketing-turizmus.hu/varosmarketing) oldalon található jelentkezési lapon.

**A nevezés elfogadásáról** a csapatok legkésőbb **2015. október 15-ig** kapnak visszajelzést!

**További információk a verseny honlapján és a titkárságán:**

Miskolci Egyetem Marketing Intézet 3515 Miskolc, Egyetemváros Tel.: 46/565-196, fax: 46/565-197; e-mail: [ovm2015@marketing-turizmus.hu](mailto:ovm2015@marketing-turizmus.hu)