PARTNERSÉGI MEGÁLLAPODÁS

amely létrejött

az OTP Bank Nyrt. (székhely: 1051 Budapest, Nádor u. 16., nyilvántartja a Fővárosi Törvényszék Cégbírósága Cg. 01-10-041585 cégjegyzékszámon) kapcsolattartók: Kis -, Középvállalati Igazgatóság és az OTP Bank Nyrt. Dél-Dunántúli Régió Zalaegerszegi Igazgatósága és Keszthelyi Fiókja (továbbiakban: OTP Bank, vagy Bank) és Hévíz Város Önkormányzat (8380 Hévíz Kossuth Lajos utca 1., adószám: 15734374-2-20, a továbbiakban: Önkormányzat) (OTP Bank és az Önkormányzat a továbbiakban együttesen: Felek) között

A Felek megállapodnak abban, hogy együttműködnek Hévíz Város verseny-képességének és piacra jutási esélyének növelése, és a térségben működő kis- és középvállalkozások fejlődésének és megerősödésének közös támogatásában. Ennek jegyében a felek közös erővel **PARTNERSÉGI MEGÁLLAPODÁST** (PM) kötnek, amellyel hozzá kívánnak járulni Hévízen az Európai Uniós fejlesztési források minél szélesebb körű és hatékony felhasználásához.

I. A Partnerségi együttműködés keretében az aláírók az alábbiakban részletezett hozzájárulással segítik elő annak működését:

1. Az együttműködés keretében **az OTP Bank** vállalja, hogy:

* A Hévízen EU támogatással megvalósuló fejlesztésekhez **2014-2020 között** meghatározott feltételek melletthitelforrást biztosít azonvállalkozások, és települési önkormányzatok számára, amelyeknek az elnyert EU támogatással megvalósuló fejlesztésekhez sajáterő pótló hitelre, vagy támogatásmegelőlegező hitelre vagy az elnyert támogatáshoz kapcsolódóan egyéb beruházási és/vagy forgóeszköz finanszírozási hitelre van szükségük és igényüket az OTP Bank az általa lefolytatott hitelbírálat alapján hitelezhetőnek ítéli.
* **Az OTP Bank előzőekben jelzett finanszírozási szándéka** indikatív jellegű, azaz jelen megállapodás nem tartalmazza az egyes finanszírozási termékek, szolgáltatások valamennyi feltételét, részletes leírását, tehát nem tekinthető teljesnek és véglegesnek és nem jelent az OTP Bank Nyrt. részéről kötelezettségvállalást. Az OTP Bank Nyrt. a hitelbírálat jogát kifejezetten fenntartja.

A jelen megállapodásban foglaltak tájékoztató jellegűek, az nem minősül az OTP Bank részéről nyilvános ajánlattételnek, ajánlattételi felhívásnak, előszerződésnek, ezért az OTP Bankkal szemben a jelen dokumentum alapján erre nézve igényt vagy jogot alapítani nem lehet. A termékek igénybevételének további feltételeit az OTP Bank az igénylők egyedi körülményei, hitelképessége, és a megfelelő biztosíték alapján egyedi bírálat keretében határozza meg az igénylő vállalkozások által benyújtott hitelkérelem alapján,

* elősegíti a térség számára meghirdetett pályázatoknak és a kapcsolódó banki finanszírozási lehetőségeknek a széles körű megismertetését,
* meghívás esetén részt vesz és képviselteti magát az EU pályázatokkal összefüggő konferenciákon, rendezvényeken és tájékoztatást ad a banki finanszírozási lehetőségekről,
* szakmai és közreműködői támogatást nyújt a PM által közösen elfogadott programokhoz, rendezvényekhez.

1. Az együttműködés keretében **Hévíz Város Önkormányzata** vállalja, hogy:

* szakmai és közreműködői támogatást nyújt az OTP Bank részére a Felek által közösen elfogadott programokhoz, rendezvényekhez, így biztosítja a marketing és kommunikációs felületeket az OTP Bank számára.

## II. Egyéb rendelkezések

A Partnerségi együttműködési megállapodást aláíró felek külön-külön is jogosultak –

egymás tájékoztatása mellett – a PM céljairól, rendezvényeiről tájékoztatást adni a PM iránt érdeklődő önkormányzatok és/vagy vállalkozások számára.

* A Felek saját erőforrásaik függvényében támogatják az együttműködés keretében szervezett eseményeket, akciókat.
* A jelen együttműködési megállapodás az aláírás napján lép hatályba és határozatlan időre szól. Bármelyik Fél, jogosult jelen együttműködési megállapodást 30 napos felmondási idő mellett felmondani.

### Hévíz, 2015. október

### 

|  |  |  |
| --- | --- | --- |
| …………….………………………...  Hévíz Város Önkormányzata |  | ………………….……………………..  OTP Bank Nyrt. |